ᱥᱤᱵᱽᱯᱟᱞ ᱥᱤᱝ ᱭᱟᱫᱚᱵᱽ

ᱥᱤᱵᱽᱯᱟᱞ ᱥᱤᱝ ᱭᱟᱫᱚᱵᱽ (ᱡᱟᱱᱟᱢ ᱑᱖ ᱯᱷᱮᱵᱨᱩᱣᱟᱨᱤ ᱑᱙᱕᱕) ᱫᱚ ᱩᱛᱛᱚᱨ ᱯᱨᱚᱫᱮᱥ, ᱥᱤᱧᱚᱛ ᱨᱤᱱᱤᱡ ᱢᱤᱫ ᱨᱟᱡᱽᱟᱹᱨᱤᱭᱟᱹ ᱟᱨ ᱥᱮᱪᱮᱫᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱤᱴᱟᱣᱟ ᱦᱚᱱᱚᱛ ᱨᱮᱱᱟᱜ ᱥᱟᱭᱯᱷᱟᱭ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱥᱚᱢᱟᱡᱽᱣᱟᱫᱤ ᱯᱟᱨᱴᱤ ᱨᱤᱱᱤᱡ ᱯᱟᱨᱥᱮᱛ ᱥᱣᱟᱨᱜᱤ ᱢᱩᱞᱟᱭᱚᱢ ᱥᱤᱝ ᱭᱟᱫᱚᱵᱤᱡ ᱦᱩᱰᱤᱧ ᱵᱚᱭᱦᱟ ᱟᱨ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱢᱟᱨᱮ ᱥᱤᱨᱟᱹ ᱢᱚᱱᱛᱨᱤ ᱟᱠᱷᱤᱞᱮᱥ ᱭᱟᱫᱚᱵᱤᱡ ᱟᱡ ᱠᱟᱠᱟ ᱠᱟᱱᱟᱭ ᱾ ᱩᱱᱤ ᱫᱚ ᱑᱙᱙᱖ ᱥᱟᱞ ᱠᱷᱚᱱ ᱩᱛᱛᱚᱨ ᱯᱨᱚᱫᱮᱥ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱠᱟᱱᱟᱭ ᱟᱨ ᱤᱴᱟᱣᱟ ᱦᱚᱱᱚᱛ ᱨᱮᱱᱟᱜ ᱡᱚᱥᱣᱚᱱᱛᱱᱚᱜᱚᱨ ᱢᱟᱹᱪᱤ ᱠᱷᱚᱱ ᱵᱟᱪᱷᱱᱟᱣ ᱨᱮ ᱞᱟᱹᱲᱦᱟᱹᱭ ᱠᱟᱱᱟᱭ ᱾ ᱩᱱᱤ ᱫᱚ ᱥᱚᱢᱟᱡᱽᱣᱟᱫᱤ ᱯᱟᱨᱴᱤ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱢᱟᱨᱟᱝ ᱥᱩᱛᱨᱮᱛ ᱦᱚᱸ ᱠᱟᱱᱟᱭ ᱟᱨ ᱒᱙ ᱡᱟᱱᱩᱣᱟᱨᱤ ᱒᱐᱒᱓ ᱨᱮ ᱩᱱᱤ ᱫᱚᱭ ᱵᱟᱪᱷᱚᱱ ᱞᱮᱱᱟ ᱾

᱒᱐᱑᱘ ᱥᱮᱨᱢᱟ ᱨᱮ ᱩᱱᱤ ᱫᱚ ᱯᱨᱚᱜᱚᱛᱤᱥᱤᱞ ᱥᱚᱢᱟᱡᱽᱣᱟᱫᱤ ᱯᱟᱨᱴᱤ (ᱞᱳᱦᱤᱭᱟ) ᱧᱩᱛᱩᱢ ᱛᱮ ᱟᱡᱟᱜ ᱯᱟᱨᱴᱤ ᱵᱮᱱᱟᱣ ᱞᱮᱫᱟ, ᱡᱟᱦᱟᱸ ᱫᱚ ᱒᱐᱒᱒ ᱥᱮᱨᱢᱟ ᱨᱮ ᱥᱚᱢᱟᱡᱽᱣᱟᱫᱤ ᱯᱟᱨᱴᱤ ᱨᱮ ᱢᱤᱞᱟᱣ ᱮᱱᱟ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱥᱤᱵᱽᱯᱟᱞ ᱥᱤᱝ ᱭᱟᱫᱚᱵᱽ ᱟᱜ ᱡᱟᱱᱟᱢ ᱫᱚ ᱑᱖ ᱯᱷᱮᱵᱽᱨᱩᱣᱟᱨᱤ ᱑᱙᱕᱕ ᱥᱟᱞᱮ ᱨᱮ ᱤᱴᱟᱣᱟ ᱦᱚᱱᱚᱛ ᱨᱮᱱᱟᱜ ᱥᱟᱭᱯᱷᱚᱭ ᱟᱹᱛᱩ ᱨᱮ ᱥᱩᱜᱷᱚᱨ ᱥᱤᱝ ᱭᱟᱫᱚᱵᱽ ᱟᱨ ᱢᱩᱨᱛᱤ ᱫᱮᱵᱤ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱᱟ ᱾ ᱩᱱᱤ ᱫᱚ ᱠᱟᱱᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱮ.ᱠᱮ. ᱯᱤ.ᱡᱤ ᱠᱚᱞᱮᱡᱽ, ᱤᱴᱟᱣᱟ ᱟᱨ ᱞᱚᱠᱷᱱᱚᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱞᱚᱠᱷᱱᱚᱣ ᱠᱨᱤᱥᱴᱤᱭᱟᱱ ᱠᱚᱞᱮᱡᱽ ᱠᱷᱚᱱ ᱵᱤ.ᱮ. (᱑᱙᱗᱖) ᱟᱨ ᱵᱤ.ᱯᱤ.ᱮᱰ (᱑᱙᱗᱗) ᱨᱮᱱᱟᱜ ᱰᱤᱜᱽᱨᱤ ᱦᱟᱛᱟᱣ ᱞᱮᱫᱟᱭ ᱾

ᱜᱷᱟᱨᱚᱸᱡᱽ
ᱥᱤᱵᱽᱯᱟᱞ ᱫᱚ ᱕ ᱵᱚᱭᱦᱟ ᱠᱚ ᱢᱩᱫᱽ ᱨᱮ ᱡᱚᱛᱚ ᱠᱷᱚᱱ ᱦᱩᱰᱤᱧ ᱜᱮᱭᱟ ᱾ ᱨᱚᱛᱚᱱ ᱥᱤᱝ ᱭᱟᱫᱚᱵᱽ, ᱢᱩᱞᱟᱭᱚᱢ ᱥᱤᱝ ᱭᱟᱫᱚᱵᱽ, ᱚᱵᱷᱚᱭ ᱨᱟᱢ ᱭᱟᱫᱚᱵᱽ ᱟᱨ ᱨᱟᱡᱽᱯᱟᱞ ᱥᱤᱝ ᱭᱟᱫᱚᱵᱽ ᱫᱚ ᱟᱡ ᱨᱤᱱ ᱢᱟᱨᱟᱝ ᱵᱚᱭᱦᱟ ᱠᱟᱱᱟ ᱠᱚ ᱾ ᱟᱡᱤᱡ ᱢᱤᱫ ᱢᱤᱥᱨᱟᱢ ᱫᱚ ᱠᱚᱢᱞᱟ ᱫᱮᱵᱤ ᱭᱟᱫᱚᱵᱽ ᱠᱟᱱᱟᱭ ᱾

ᱨᱟᱡᱽᱭᱚ ᱥᱚᱵᱷᱟ ᱥᱚᱦᱮᱛ ᱨᱟᱢ ᱜᱳᱯᱟᱞ ᱭᱟᱫᱚᱵᱽ ᱟᱨ ᱩᱱᱤᱭᱤᱜ ᱢᱤᱥᱨᱟᱢ ᱫᱚ ᱜᱤᱛᱟ ᱭᱟᱫᱚᱵᱽ ᱫᱚ ᱟᱡ ᱠᱟᱠᱟ ᱵᱚᱭᱦᱟ ᱠᱟᱱᱟ ᱾

ᱠᱟᱹᱢᱤ ᱡᱤᱭᱚᱱ
ᱥᱤᱵᱽᱯᱟᱞ ᱥᱤᱝ ᱭᱟᱫᱚᱵᱽ ᱫᱚ ᱑᱙᱙᱖ ᱥᱟᱞ ᱠᱷᱚᱱ ᱡᱚᱥᱣᱚᱱᱛᱱᱚᱜᱚᱨ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱢᱮᱱᱟᱭᱟ ᱾

ᱭᱟᱫᱚᱵᱽ ᱫᱚ ᱒᱐᱐᱗ ᱥᱮᱨᱢᱟ ᱠᱷᱚᱱ ᱢᱚᱭᱚᱵᱚᱛᱤ ᱨᱟᱡᱽ ᱚᱠᱛᱚ ᱨᱮ ᱩᱛᱛᱚᱨ ᱯᱨᱚᱫᱮᱥ ᱵᱤᱫᱷᱟᱱᱥᱚᱵᱷᱟ ᱨᱮ ᱵᱤᱨᱳᱫᱤ ᱟᱹᱭᱩᱨᱤᱭᱟᱹ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾

ᱴᱷᱟᱶ ᱠᱚ ᱫᱚᱦᱚ ᱟᱠᱟᱱᱟ
ᱥᱤᱵᱽᱯᱟᱞ ᱥᱤᱝ ᱭᱟᱫᱚᱵᱽ ᱫᱚ ᱖ ᱫᱷᱟᱣ ᱵᱤᱫᱷᱟᱱ ᱥᱚᱵᱷᱟ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱑᱙ ᱥᱟᱞ ᱨᱮ ᱯᱷᱤᱨᱳᱡᱟᱵᱟᱫᱽ ᱠᱷᱚᱱ ᱑᱗ ᱟᱱᱟᱜ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱦᱟᱨ ᱮᱱᱟᱭ ᱾

 #  ᱠᱷᱚᱱ  ᱛᱮ  ᱴᱷᱟᱶ  ᱫᱚᱞ ᱑.  ᱑᱙᱙᱖  ᱒᱐᱐᱒  ᱡᱚᱥᱣᱚᱱᱛᱱᱚᱜᱚᱨ ᱠᱷᱚᱱ ᱵᱤᱫᱷᱟᱭᱚᱠ (ᱯᱩᱭᱞᱩ ᱠᱟᱹᱢᱤ ᱚᱠᱛᱚ)  ᱮᱥ.ᱯᱤ. ᱒.  ᱒᱐᱐᱒  ᱒᱐᱐᱗  ᱡᱚᱥᱣᱚᱱᱛᱱᱚᱜᱚᱨ ᱠᱷᱚᱱ ᱵᱤᱫᱷᱟᱭᱚᱠ (ᱫᱚᱥᱟᱨ ᱠᱟᱹᱢᱤ ᱚᱠᱛᱚ)  ᱮᱥ.ᱯᱤ. ᱓.  ᱒᱐᱐᱗  ᱒᱐᱑᱒  ᱡᱚᱥᱣᱚᱱᱛᱱᱚᱜᱚᱨ ᱠᱷᱚᱱ ᱵᱤᱫᱷᱟᱭᱚᱠ (ᱛᱮᱥᱟᱨ ᱫᱷᱟᱣ)  ᱮᱥ.ᱯᱤ. ᱔.  ᱒᱐᱑᱒  ᱒᱐᱑᱗  ᱡᱚᱥᱣᱚᱱᱛᱱᱚᱜᱚᱨ ᱠᱷᱚᱱ ᱵᱤᱫᱷᱟᱭᱚᱠ (ᱯᱩᱱᱟᱜ ᱫᱷᱟᱣ)  ᱮᱥ.ᱯᱤ. ᱕.  ᱒᱐᱑᱗  ᱒᱐᱒᱒  ᱡᱚᱥᱣᱚᱱᱛᱱᱚᱜᱚᱨ ᱠᱷᱚᱱ ᱵᱤᱫᱷᱟᱭᱚᱠ  (ᱢᱚᱬᱮ ᱫᱷᱟᱣ)  ᱮᱥ.ᱯᱤ. ᱖.  ᱒᱐᱒᱒  ᱱᱤᱛᱚᱜ  ᱡᱚᱥᱣᱚᱱᱛᱱᱚᱜᱚᱨ ᱠᱷᱚᱱ ᱵᱤᱫᱷᱟᱭᱚᱠ (ᱛᱩᱨᱩᱭ ᱟᱱᱟᱜ ᱠᱟᱹᱢᱤ ᱚᱠᱛᱚ)  ᱮᱥ.ᱯᱤ.

ᱱᱤᱡᱮᱨᱟᱜ ᱡᱤᱭᱚᱱ
ᱥᱤᱵᱽᱯᱟᱞ ᱥᱤᱝ ᱭᱟᱫᱚᱵᱽ ᱫᱚ ᱑᱙᱘᱑ ᱥᱟᱞ ᱨᱮ ᱢᱟᱹᱱᱤᱡ ᱥᱚᱨᱞᱟ ᱭᱟᱫᱚᱵᱽ ᱥᱟᱶ ᱵᱟᱯᱞᱟ ᱞᱮᱱᱟᱭ ᱟᱨ ᱩᱱᱤ ᱨᱤᱱ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱟᱫᱤᱛᱭᱚ ᱭᱟᱫᱚᱵᱽ ᱟᱨ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱚᱱᱩᱵᱷᱟ ᱭᱟᱫᱚᱵᱽ ᱠᱟᱱᱟᱭ ᱾ ᱚᱱᱩᱵᱷᱟ ᱭᱟᱫᱚᱵᱟᱜ ᱵᱟᱯᱞᱟ ᱫᱚ ᱚᱡᱚᱭ ᱭᱟᱫᱚᱵᱽ ᱥᱟᱶ ᱦᱩᱭ ᱟᱠᱟᱱᱟ, ᱡᱟᱦᱟᱸᱭ ᱫᱚ ᱒᱐᱑᱐ ᱵᱮᱪ ᱨᱤᱱᱤᱡ ᱛᱟᱢᱤᱞᱱᱟᱰᱩ ᱠᱮᱰᱟᱨ ᱨᱤᱱᱤᱡ ᱟᱭᱤ.ᱮ.ᱮᱥ. ᱚᱯᱷᱤᱥᱚᱨ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:᱑᱙᱕᱔ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱟᱭᱯᱷᱟᱭ ᱨᱤᱱ ᱦᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱ ᱵᱤᱫᱷᱟᱭᱚᱠ ᱠᱚ ᱒᱐᱐᱗-᱒᱐᱑᱒
ᱛᱷᱚᱠ:ᱪᱷᱚᱛᱨᱚᱯᱚᱛᱤ ᱥᱟᱦᱩ ᱡᱤ ᱢᱚᱦᱟᱨᱟᱡᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱ ᱢᱟᱨᱮ ᱯᱟᱹᱴᱷᱩᱣᱟᱹ ᱠᱚ
ᱛᱷᱚᱠ:ᱞᱚᱠᱷᱱᱚᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱ ᱢᱟᱨᱮ ᱯᱟᱹᱴᱷᱩᱣᱟᱹ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱵᱤᱫᱷᱟᱱᱥᱚᱵᱷᱟ ᱨᱮ ᱵᱤᱨᱳᱫᱤ ᱨᱤᱱ ᱟᱹᱭᱩᱨᱤᱭᱟᱹ ᱠᱚ
ᱥᱤᱵᱽᱯᱟᱞ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱ ᱵᱤᱫᱷᱟᱭᱚᱠ ᱠᱚ ᱒᱐᱑᱗-᱒᱐᱒᱒
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱ ᱵᱤᱫᱷᱟᱭᱚᱠ ᱠᱚ ᱒᱐᱒᱒-᱒᱐᱒᱗
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱠᱷᱚᱱ ᱥᱚᱢᱟᱡᱽᱣᱟᱫᱤ ᱯᱟᱨᱴᱤ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ